Source: http://www.uvzsr.sk/index.php?view=article&catid=61%3Aproblematika-fajenia-a-alkoholu&id=364%3Akontrola-fajenia-zo-strany-ruvz-poda-zakona--3772004-z-z-o-ochrane-nefajiarov-a-o-zmene-a-doplneni-niektorych-zakonov-v-zneni-neskorich-predpisov-s-uinnosou-od-1-aprila-2009&tmpl=component&print=1&layout=default&page=&option=com_content&Itemid=68
Timestamp: 2020-01-26 12:08:23+00:00

Document:
Kontrolná kompetencia:
V súvislosti s prijatím zákona č. 87/2009 Z. z., ktorým sa mení a dopĺňa zákon č. 377/2004 Z.z. o ochrane nefajčiarov a o zmene a doplnení niektorých zákonov v znení neskorších predpisov ( ďalej len " zákon č. 377/2004 Z. z. ) orgány verejného zdravotníctva vykonávajú v zmysle § 11 ods. 5 zákona č. 377/2004 Z. z. (priestupky) kontrolu fajčenia v prevádzkach a zariadeniach, ktoré sú uvedené v § 7 ods. 1 písm. b) až i):
v areáloch zdravotníckych zariadení okrem fajčiarní alebo fajčiarskeho priestoru, ktorý je vyhradený na psychiatrických oddeleniach,
v základných školách, na stredných školách, v školských zariadeniach, v predškolských zariadeniach, v priestoroch detských ihrísk, vo vysokých školách, v študentských domovoch,
v zariadeniach sociálnych služieb okrem fajčiarní vyhradených pre zamestnancov, v kultúrnych zariadeniach,
v uzavretých verejne prístupných priestoroch všetkých typov predajní,
v divadlách, v kinách, na výstaviskách, v múzeách, v galériách,
v zariadeniach spoločného stravovania s výnimkou zariadení, ktoré sú podrobne uvedené v písmene h) (Treba počítať s prechodným obdobím pre podnikateľov na vybudovanie stavebne oddelených priestorov podľa čl. III. zákona s účinnosťou od 1. septembra 2009).
v zariadeniach starostlivosti o ľudské telo.
Sankčné opatrenia (kompetencie v rámci ukladania sankčných opatrení RÚVZ v SR):
Orgány verejného zdravotníctva ukladajú za priestupky priestupcovi pokutu v blokovom konaní do výšky 33,- EUR a v rámci prejednávania priestupku až do výšky 331,- EUR.
Orgány verejného zdravotníctva podľa § 11 ods. 5 zákona č. 377/2004 Z. z. uložia pokutu tomu, kto umožní užívať tabakové výrobky osobe mladšej ako 18 rokov v blokovom konaní do výšky 33,- EUR a v rámci prejednávania priestupku až do výšky 497,- EUR.
Orgány verejného zdravotníctva podľa § 10 ods. 7 zákona č. 377/2004 Z. z. uložia pokutu od 331,- EUR do 3 319 EUR fyzickej osobe-podnikateľovi alebo právnickej osobe, ak nezabezpečí dodržiavanie zákazov podľa § 7 ods. 1 písm. b) až i) zákona č. 377/2004 Z. z..
Podľa §11 ods. 5 zákona č. 377/2004 Z. z. orgány verejného zdravotníctva prejednávajú aj priestupky, ak fyzická osoba umožní užívať tabakové výrobky osobe mladšej ako 18 rokov.

References: § 11
 § 7
 § 11
 § 10
 § 7
 §11